En af kernesymptomerne ved ADHD er hyperaktivitet. Når man er hyperaktiv, betyder det, at man har svært ved at holde sig i ro. Skal man sidde stille i længere tid, kan nogle opleve, at de får decideret ubehag i kroppen. Hos børn og unge ser man ofte, at hyperaktiviteten kommer til udtryk ved, at de hele tiden er i bevægelse. Mange er ofte også meget snakkende. Det minder om det adfærdsmønster, man kan se hos helt små børn, som er overtrætte. De aktiverer sig selv ubevidst, så de ikke falder i søvn.
Her ser du en række kendetegn når man har ADHD og er hyperaktiv:
Man har uro i hænder eller fødder og sidder uroligt
Man forlader sin plads
Man løber, klatrer eller farer omkring på en utilpasset måde
Man har svært ved at være stille
Man har stor motorisk aktivitet, som ikke lader sig styre